CELEX: C2006/326/127
Language: hu
Date: 2006-12-30 00:00:00
Title: T-209/06 R. sz. ügy: Az Elsőfokú Bíróság elnökének 2006. október 26-i végzése – European Association of Im- and Exporters of Birds and live Animals és társai kontra Bizottság ( Ideiglenes intézkedés – Ideiglenes intézkedések meghozatala iránti kérelem és végrehajtás felfüggesztése iránti kérelem – Elfogadhatóság – Sürgősség – Sürgősség hiánya )

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/59
            
         Az Elsőfokú Bíróság elnökének 2006. október 26-i végzése – European Association of Im- and Exporters of Birds and live Animals és társai kontra Bizottság
   (T-209/06 R. sz. ügy)
   („Ideiglenes intézkedés - Ideiglenes intézkedések meghozatala iránti kérelem és végrehajtás felfüggesztése iránti kérelem - Elfogadhatóság - Sürgősség - Sürgősség hiánya”)
   (2006/C 326/127)
   Az eljárás nyelve: holland
   Felek
   
      Felperesek: European Association of Im- and Exporters of Birds and live Animals és társai (West Maas en Waal, Hollandia), Vereniging van Im- en Exporteurs van Vogels en Hobbydieren (West Maas en Waal), Plomps Vogelhandel (Woerden, Hollandia), és Borgstein Birds & Zoofood Trading (West Maas en Waal) (képviselő: J. Wouters ügyvéd)
   
      Alperes: az Európai Közösségek Bizottsága (képviselők: F. Erlbacher és M. van Heezik meghatalmazottak)
   Az ügy tárgya
   A nagy patogenitású madárinfluenzával kapcsolatos egyes védekezési intézkedések és bizonyos élő madarak Közösségbe való behozatala tekintetében a 2005/759/EK és 2005/760/EK határozatok módosításáról szóló, 2006. július 25-i 2006/522/EK bizottsági határozat (HL L 205., 28. o.) végrehajtásának felfüggesztése iránti kérelem, és minden további szükséges ideiglenes intézkedés meghozatala iránti kérelem.
   A végzés rendelkező része
   
               1)
            
            
               Az Elsőfokú Bíróság az ideiglenes intézkedés iránti kérelmet elutasítja.
            
         
               2)
            
            
               A költségekről jelenleg nem határoz.